ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Μετά από δύο νύχτες μόνα στη νοτιοαφρικανική ύπαιθρο…
τα μικρά λιονταράκια ξαναβρίσκονται επιτέλους με τη μητέρα τους.
Αλλά η αδερφή τους, η Κάγια, αγνοείται ακόμα.
Όντας πιο προσεχτική από τα αδέρφια της,
αυτή η μικρούλα κρυβόταν,
περιμένοντας να βεβαιωθεί ότι το πεδίο είναι ελεύθερο.
Μα αυτή η στιγμή τρυφερότητας πρέπει να είναι σύντομη.
Καθώς η περιοχή έχει έντονη μυρωδιά λεοπάρδαλης,
η μαμά πρέπει να μετακινήσει τα μικρά της.
Η επιβίωσή τους εξαρτάται από αυτό.
Τα μωρά στην άγρια φύση βρίσκονται συχνά εν κινήσει.
Πρέπει να βρίσκουν τροφή,
να αναζητούν ασφάλεια
ή απλώς να επιστρέψουν σπίτι.
ΝΟΤΙΑ ΑΦΡΙΚΗ ΜΠΟΥΜΑΛΑΝΓΚΑ
Η Κάγια και τα αδέρφια της πηγαίνουν σε νέα φωλιά.
Κάθε νέα κρυψώνα θα τα προστατεύει από τους εχθρούς.
Αλλά το ταξίδι τη μέρα είναι επικίνδυνο.
Πρέπει να μένουν κοντά στη μαμά τους.
Μέχρι τώρα, ο κόσμος τους περιοριζόταν σε μια μικρή βραχώδη προεξοχή.
Οπότε, το ταξίδι είναι αποκαλυπτικό για το αφρικανικό τους σπίτι.
Η Κάγια βλέπει πρώτη φορά την περιοχή της αγέλης Μαλαμάλα.
Και τους γείτονες που θα έχει.
Αλλά αυτή η φραγκόκοτα δεν χαίρεται που βλέπει την Κάγια.
Η μικρή δεν συνειδητοποιεί ακόμη ότι είναι κορυφαίοι θηρευτές της Αφρικής,
και όλοι τους φοβούνται.
Ήταν μεγάλη διαδρομή.
Και όντας η μικρότερη…
η Κάγια νιώθει κουρασμένη και πεινασμένη.
Αρχίζει να μένει πίσω.
Μόνο ένα πράγμα μένει.
Είναι δύσκολο για μια μητέρα να ταξιδεύει μόνη με παιδιά.
Ξαφνικά, ακούγεται από τους βοσκότοπους
ένα οικείο κάλεσμα.
Τα μικρά κρύβονται.
Κάθε άγνωστο λιοντάρι είναι απειλή.
Αλλά αυτή είναι συγγενής.
Η μικρή αδερφή της μαμάς.
Οι λέαινες είναι η καρδιά και η ψυχή της αγέλης.
Σχηματίζουν ισόβιους δεσμούς
και μοιράζονται τα καθήκοντα της ανατροφής των μικρών.
Στην πρώτη συνάντηση με τη θεία τους,
το δέσιμο είναι εμφανές εξαρχής.
Τώρα έχουν βοήθεια για να φτάσουν στη νέα τους φωλιά.
Είναι κοντά στις όχθες του ποταμού Σαντ.
Εκτείνεται 25 χιλιόμετρα μέσα στο κέντρο της περιοχής τους
και αποτελεί την ψυχή της αγέλης Μάλαμαλα.
Το πολύτιμο νερό του προσελκύει τα ζώα που κυνηγούν τα λιοντάρια.
Η μαμά έχει μέρες να πιάσει θήραμα.
Αλλά τώρα, με τη βοήθεια της αδερφής της,
ίσως έχει μεγαλύτερη επιτυχία.
Αν δεν φάει σύντομα, τα μικρά της δεν θα τα καταφέρουν.
Κρύβουν μαζί τα μικρά στην ασφάλεια των θάμνων
και ξεκινούν ένα πολύ σημαντικό ταξίδι για κυνήγι.
ΚΟΣΤΑ ΡΙΚΑ ΓΚΟΥΑΝΑΚΑΣΤΕ
Τα νεογέννητα συνήθως χρειάζονται χρόνο για να μπορούν να ταξιδέψουν.
Αλλά κάποια μωρά πρέπει να ταξιδέψουν από την πρώτη στιγμή της γέννησης.
Η τροπική ακτή της Κεντρικής Αμερικής.
Για χιλιάδες θαλάσσια πλάσματα, σηματοδοτεί την αρχή ενός ταξιδιού.
Αυτές είναι χελώνες του είδους Λεπιδόχελυς του Ειρηνικού.
Είναι όλες μέλλουσες μητέρες.
Κολύμπησαν ολόκληρο ωκεανό για να φτάσουν εδώ.
Στην ακτή όπου ξεκίνησαν οι ζωές τους.
Επιστρέφουν κάθε χρόνο στη φωλιά.
Και δημιουργούν την επόμενη γενιά θαλάσσιων χελωνών.
Είναι το φαινόμενο "arribada" ή αλλιώς "άφιξη".
Σε λίγες μόνο μέρες,
εδώ θα έχουν θαφτεί εκατομμύρια αυγά.
Αυτή η μαμά είναι απ' τις τελευταίες.
Πηγαίνει στο τέλος της ακτής, πέρα απ' τη γραμμή της παλίρροιας,
όπου τα 100 αυγά της θα είναι ασφαλή απ' τα κύματα.
Αφού τακτοποίησε τα μωρά της,
είναι ώρα να φύγει.
Αλλά η αποστολή της δεν πέρασε απαρατήρητη.
Ένας κυνηγός παρακολουθεί την αμμουδιά.
Ένας ιαγουάρος.
Το σπίτι του έχει συρρικνωθεί,
κι αναγκάστηκε να κυνηγάει πιο μακριά.
Ανακάλυψε ότι υπάρχει τροφή στην ακτή.
Αν η μαμά φτάσει στο κύμα,
ίσως να τα καταφέρει.
Ερχόμενη εδώ,
κατέβαλε την ύστατη θυσία μιας μητέρας
για τους απογόνους που δεν θα γνωρίσει ποτέ.
Αλλά σε λίγες εβδομάδες…
η ιστορία της θα συνεχιστεί.
ΒΟΡΝΕΟ ΔΥΤΙΚΟ ΚΑΛΙΜΑΝΤΑΝ
Το να είσαι εν κινήσει δεν περιλαμβάνει πάντα ταξίδι.
Μερικές φορές έχει να κάνει με τα πρώτα διστακτικά βήματα
προς την ανεξαρτησία.
Αυτή είναι η πυκνή τροπική ζούγκλα της Ινδονησίας.
Στον θόλο απ' τα φύλλα, στα 20 μέτρα,
ένας ουρακοτάγκος.
Μια μητέρα με το μωράκι της.
Λίγοι έχουν ισχυρότερο δεσμό στο ζωικό βασίλειο.
Η Μίνα, η κόρη της, είναι μόλις μερικών μηνών.
Είναι προσκολλημένη στη μαμά της απ' όταν γεννήθηκε.
Χρησιμοποιεί το σώμα της ως πλαίσιο αναρρίχησης…
για να τραφεί…
ακόμα και για να κοιμηθεί.
Αλλά τώρα η Μίνα είναι στην ηλικία που θέλει περισσότερη ελευθερία.
Άλλωστε, η ζούγκλα ενδείκνυται για εξερεύνηση.
Μεγάλη ποικιλία ζώων και φυτών.
Αλλά ποια δέντρα είναι ασφαλή για σκαρφάλωμα;
Τι έχει το μενού;
Και πού;
Γι' αυτό θα περνάει κάθε λεπτό των πρώτων επτά χρόνων της
με τη μαμά.
Τόσο θα χρειαστεί για να αποκτήσει όλη της τη γνώση και τη σοφία.
Αλλά η Μίνα έχει πρόβλημα.
Το πρώτο μωρό της μαμάς της πέθανε ξαφνικά σε βρεφική ηλικία.
Φαίνεται ότι η ανάμνηση του πρωτότοκού της την έχει αφήσει φοβισμένη.
Κάθε προσπάθεια που κάνει η Μίνα να φύγει απ' το πλάι της
αποτρέπεται.
Δεν επιτρέπεται να σκαρφαλώνει.
Ή να δοκιμάζει.
Ούτε καν όταν κάτι είναι προκλητικά κοντά.
Αυτή η υπερπροστασία επιβραδύνει τη Μίνα.
Αλλά αυτό το μωρό είναι λίγο επαναστάτης.
Απελπισμένη για λίγη ελευθερία, αρχίζει να πιέζει τα όρια.
Η συνεχής νευρικότητά της εξαντλεί τη μητέρα της.
Δεν την αφήνει ποτέ ήσυχη.
Και, φυσικά, υπάρχουν και μειονεκτήματα όταν έχεις τόσο κοντά το μωρό σου.
Η μαμά πήρε επιτέλους το μήνυμα.
Μια μικρή νίκη για τη Μίνα.
Δεν είναι κι η ελευθερία του δάσους.
Αλλά είναι σημαντικό γεγονός για τη μαμά της.
Αφήνοντας τη Μίνα να κάνει τα πρώτα βήματα…
κατάλαβε ότι όταν είσαι καλή μαμά,
αφήνεις ελεύθερους όσους αγαπάς.
Είναι μια ζεστή, ξάστερη νύχτα στην Κόστα Ρίκα.
Και σαλεύει καινούρια ζωή.
Κάτω απ' το σκοτάδι,
οι μικροσκοπικές χελωνίτσες βγαίνουν απ' τις θαμμένες φωλιές τους.
Όλα τα μικρά οδηγούνται απ' το ένστικτο,
ακολουθούν τον φωτεινό ορίζοντα για να φτάσουν στη θάλασσα.
Έχουν να διανύσουν μόλις 20 μέτρα αμμουδιάς.
Μα αν έχεις μήκος λιγότερο από πέντε εκατοστά,
πρόκειται για μαραθώνιο.
Ενώ εμφανίζονται χιλιάδες…
ο συγχρονισμός της εκκόλαψης γίνεται ξεκάθαρος.
Αυτή η νυχτερινή φυγή ήταν πολυαναμενόμενη.
Εμφανίστηκαν θηρευτές για να εκμεταλλευτούν την πανδαισία.
Γύρισε κι ένας παλιός εχθρός.
Θα τα σκοτώσουν ένα ένα,
και χιλιάδες δεν θα τα καταφέρουν.
Αλλά απ' όσα ρισκάρουν,
κάποια θα καταφέρουν να φτάσουν στην ασφάλεια της θάλασσας.
Πάνω απ' τη γραμμή της παλίρροιας,
εμφανίζονται τα τελευταία.
Τα μικρά έφτασαν στην επιφάνεια της φωλιάς της μητέρας τους.
Γι' αυτό το θηλυκό,
μια πρώτη θέα της αυγής.
Αλλά τώρα, στο φως της μέρας, είναι η χειρότερη στιγμή για να τρέξει.
Χωρίς καθοδήγηση,
το θαρραλέο μικρό κάνει την κίνησή του.
Οι μπερδεμένες ρίζες δέντρων φαντάζουν σαν οροσειρά
σε μια μικροσκοπική χελώνα.
Τα αδέρφια της τα κατάφεραν.
Αλλά με ένα στραβοπάτημα,
εκείνη είναι εύκολος στόχος.
Μα δεν τελείωσε ακόμα.
Ένα γρήγορο σπριντ.
Αλλά στα ανοιχτά,
δεν μπορεί να κρυφτεί πουθενά.
Τα ουρουμπού καραδοκούν στην αμμουδιά.
Και ψηλά,
οι φρεγάτες ξεκινούν ανηλεείς επιθέσεις.
Σ' αυτήν την ακτή…
υπάρχουν εκατοντάδες τρόποι να πεθάνει κανείς.
Είναι σε απόσταση βολής απ' το κύμα.
Τώρα
είναι όλα θέμα τύχης.
Εκεί που τελείωσε το ταξίδι της μητέρας της,
θα μπορούσε να ξεκινάει το δικό της
Φτάνοντας στον ωκεανό,
αυτό το χελωνάκι θα περάσει τα επόμενα 15 χρόνια στη θάλασσα,
προτού γυρίσει πίσω
στην ίδια παραλία για να κάνει τα αυγά της
και να συνεχίσει την παρακαταθήκη της μητέρας της.
Με μια νέα αυγή στη Νότιo Αφρική έρχεται ο ενθουσιασμός.
Η μητέρα τους έχει μια λιχουδιά για την Κάγια και τους αδερφούς της.
Τη νύχτα, εκείνη κι η αδερφή της χτύπησαν λεία.
Τώρα μπορεί να δώσει στα μικρά της την πρώτη δοκιμή κρέατος.
Αλλά πρώτα πρέπει να διασχίσουν τον ποταμό Σαντ.
Όπως πολλά αιλουροειδή,
η Κάγια φοβάται το νερό.
Το σκοτάδι του.
Τα παράξενα πλάσματα που ελλοχεύουν στα βάθη.
Δεν είναι ασφαλές για να κολυμπήσει η μικρή Κάγια.
Ενώ τα μεγάλα αδέρφια της πρέπει να τα βγάλουν πέρα μόνα.
Η θεία φυλάει τη λεία
και περιμένει την άφιξή τους.
Πρώτα πλησιάζουν τα αδέρφια.
Πρώτη φορά τρώνε στερεά τροφή.
Αρχίζουν να τρώνε,
ενώ η Κάγια είναι, όπως πάντα, επιφυλακτική.
Αλλά αυτή η μυρωδιά έχει κάτι το ακαταμάχητο.
Το φρέσκο κρέας, γεμάτο πρωτεΐνη,
θα είναι θρεπτικό συμπλήρωμα στο μητρικό γάλα.
Αλλά έχουν επισκέπτες.
Νεκροσύρτες.
Πτωματοφάγα ζώα, που πάντα αναζητούν το επόμενο γεύμα.
Οι ενήλικες ξέρουν ότι αυτά είναι κακά μαντάτα.
Γιατί όπου υπάρχει ένα όρνεο…
σύντομα θα υπάρχουν δεκάδες.
Για κάθε θηρευτή,
όταν πλησιάζουν όρνεα, είναι αναγγελία θηράματος.
Κι η αγέλη Μαλαμάλα
τυγχάνει να είναι σε περιπολία εκεί κοντά.
Η μαμά δεν ξέρει πώς θα αντιδράσουν με τα μικρά της.
Αλλά μόνο για το κουφάρι ενδιαφέρονται.
Καθώς πλησιάζει η αγέλη,
αυτές είναι οι χειρότερες συνθήκες
για την πρώτη συνάντηση των μικρών με την οικογένεια.
Το να μπει ανάμεσα σε ένα λιοντάρι και την τροφή του
μπορεί να αποβεί μοιραίο για ένα μικρό.
Με την αναταραχή…
η μαμά χάνει τη λεία για την οποία πάλεψε σκληρά.
Μα το χειρότερο,
καθώς πάνε να κρυφτούν,
χάνει τα μικρά της.
Υποτιτλισμός: Νότα Μουζάκη